
A magyar nyugdíjrendszer fenntarthatóságáról - Demográfiai esettanulmány Lee-Carter modell alkalmazásával

A nyugdíjrendszer fenntarthatósága manapság nagy problémát jelent mind Magyarországon, mind számos más országban világszerte. Dolgozatunkban így az öregedő társadalomból adódó, a nyugdíjrendszerrel kapcsolatos fenntarthatósági problémakörrel foglalkozunk. A Lee-Carter modellt segítségül hívva előre jelezzük a magyar népességszámot, majd a kapott eredményeket felhasználva, egy egyszerű modell felírása után elemezzük a magyar nyugdíjrendszer fenntarthatóságát. A modell alkalmazása előtt azonban részletesen összefoglaljuk a modellel kapcsolatos elméletet is, kitérve a szakirodalomban olvasható eddigi bővítéseire és alkalmazásaira is. A téma esedékességét és aktualitását nem kell nagyon indokolni, hiszen a magyar nyugdíjrendszer hosszú távú finanszírozása és fenntartása össztársadalmi és egyre égetőbb kérdés napjainkban.
 
Dolgozatunkban alapvetően arra keressük a választ, hogy a magyar nyugdíjrendszer adott paraméterek mellett várhatóan mikor lesz deficites. Továbbá arra szeretnénk rávilágítani, hogy milyen járulékkulcsszint és nyugdíjkorhatár lenne megfelelő ahhoz, hogy elkerüljük a deficites állapot. Az előbb bemutatott két fő kérdés mellett természetesen olyan kérdésekre is választ kapunk az elemzés során, hogy miképpen alakulhat Magyarország népességszáma a 2020-as évek végére, illetve milyen bővítési lehetőségei lehetnek a Lee és Carter által először 1992-ben publikált Lee-Carter modellnek.



